Асоцијација Културанова у сарадњи са Покрајинским секретаријатом за образовање, прописе, управу и националне мањине-националне заједницерасписује **Наградни конкурс за избор видео рада на тему "Мултикултуралност и етничка разноликост у Војводини**", на којем право учешћа имају ученици средњих школа из АП Војводине.

Конкурс се расписује за подношење ауторских видео материјала на тему мултикултурализма и унапређења међунационалне толеранције или очувања културног идентитета етничких заједница у АП Војводини.

На Конкурс се подноси видео материјал кратке видео форме (анимација, филм, клип, презентација и други облици видео форме) трајања од 1 до 10 минута која се бави неком од наведених тема:

* Мултикултурализам и етнички диверзитет у АП Војводини;
* Очување и унапређење међуетничке толеранције;
* Очување културног идентитета једне или више етничких заједница из АП Војводине.

Наведене теме између осталог могу бити обрађиване и путем приказ вишејезичности и вишејезичне интеракције кроз разне форме уметничког изражавања (музика, позориште, игра); приказа вишејезичности у различитим облицима видео форме (анимација, филм, кратки видео клип-ови); видео приказа мултикултуралне форме уметничког изражавања (вишејезичне представе, наступи, перформанси); кратких интервјуа на тему вишејезичности и ставова младих на тему мултиетничности; видео приказа специфичних и аутентичних етнографских елемената културе националних заједница (обичаја, манифестација, фолклорних елемената), слика са пратећим објашњењем аутора у видeо формату.

Конкурс је отворен до 28.12.2020. године.

За ауторе најуспешнијих редова обезбеђене су пригодне награде.

Више информација о поменутом конкурсу могу се пронаћи у тексту конкурса.

Радови и пратећа документација се подносе у електронском облику путем апликације на интернет страни Секретаријата на адреси: <http://185.166.125.137/konkursi>